[{"text_idx": "#000000", "text": "Mae rhai'n beirniadu 'plismyn iaith' sydd yn cywiro Cymraeg defnyddwyr y gwefannau cymdeithasol yn gyhoeddus, gan ddadlau fod ymddygiad fel hyn yn gwneud pobl yn llai parod i ddefnyddio'r Gymraeg ar lwyfan sydd yn tyfu mewn pwysigrwydd."}, {"text_idx": "#000001", "text": "I ddechrau cyfres o eitemau Agwedd@Iaith mae Cymru Fyw wedi gofyn i @YBeiroCoch, un o 'blismyn iaith' gwefan Twitter, i egluro ei safbwynt:"}, {"text_idx": "#000002", "text": "Anodd deall weithiau gymaint o amharch sydd gan y Cymry Cymraeg at y Gymraeg. Byddant bob un yn bloeddio 'Er gwaethaf pawb a phopeth' ac 'o bydded i'r heniaith barhau' tan berfeddion, heb sylweddoli mai nhw yw'r rhan fwyaf o'r 'pawb' yna, a'u bod nhw'n gwneud mwy nag unrhyw 'hen Fagi a'i chriw' i ladd yr iaith."}, {"text_idx": "#000003", "text": "Nid yn unig eu bod nhw'n mynnu siarad ac ysgrifennu llediaith sy'n mynd yn debycach bob dydd i'r Saesneg (pan nad ydyn nhw'n defnyddio'r Saesneg, hynny yw - a Saesneg da iawn gan amlaf), ond wele nhw, yn waeth na hynny, yn hapus i feirniadu eraill am geisio gweld defnyddio'r Gymraeg a chynnal safonau."}, {"text_idx": "#000004", "text": "Wrth gwrs - rwy'n siarad o brofiad fan hyn, a minnau'n un o'r rheiny sy'n 'ceisio cynnal safonau'. Byddaf yn gwneud hyn drwy dynnu sylw bob hyn a hyn at gamgymeriadau iaith ar Twitter, a byddaf wrth gwrs yn tynnu nythod cacwn ar fy mhen drwy wneud hynny!"}, {"text_idx": "#000005", "text": "Disgrifiad o\u2019r llun, Cyngor ieithyddol amserol gan @YBeiroCoch"}, {"text_idx": "#000006", "text": "Ar y cyfan, fydda' i ond yn cywiro'r camgymeriadau mwyaf cyffredin - a mwyaf peryglus, sef camgymeriadau sy'n symud y Gymraeg yn nes at y Saesneg ac yn peryglu ei difetha hi."}, {"text_idx": "#000007", "text": "Ydw, rwy'n athro, a defnyddiol yw medru dangos camgymeriadau yn eu cyd-destun, gan dynnu sylw ar yr un pryd at reolau'r iaith. Fydda' i byth yn amlygu iaith neb ond cyrff cyhoeddus, gwleidyddion a newyddiadurwyr - pobl sydd i fod i gynnal safonau. 'Fair game', dybiwn i!"}, {"text_idx": "#000008", "text": "Rhyfeddol, a dweud y lleiaf, oedd yr ymateb a ddaeth pan anfonais un neges i gywiro'r BBC am ysgrifennu 'ganddo' yn lle 'ganddoch'."}, {"text_idx": "#000009", "text": "Y mae drysu terfyniadau arddodiaid a berfau yn bla ar hyn o bryd (e.e. 'byddai' yn lle 'bydda i'; 'mae nhw' yn lle 'maen nhw', ac ati) ac mae cryn dipyn o hyblygrwydd yr iaith ysgrifenedig yn cael ei golli yn sgil hyn (ta waeth a glywir y gwahaniaeth ar lafar ai peidio)."}, {"text_idx": "#000010", "text": "Yn o\u0302l fy arfer, anfonais drydariad yn cynnwys esboniad o'r camgymeriad (yn cynnwys ffurfiau safonol yr arddodiad), ac wele firestorm o gwyno ac o rantio yn fy erbyn."}, {"text_idx": "#000011", "text": "Dyma sy'n digwydd yn or-fynych yn y Gymru Gymraeg. \"Paid a\u0302 gofyn am gywirdeb!\" yw'r gri. \"Paid a\u0302 mwydro am safonau! Dylet ti ddiolch am yr hyn o ddefnydd sydd. Ymfalchi\u0308a yn dy friwsion! Gwell Cymraeg slac...\" ac ati."}, {"text_idx": "#000012", "text": "Ond, mae angen safonau, ac mae angen cywirdeb. Yn sylfaenol, mae angen y rheiny er mwyn cael iaith iach - er mwyn iddi fedru anadlu a thyfu, ac er mwyn cael patrymau y gall plant, a dysgwyr eraill, eu hefelychu."}, {"text_idx": "#000013", "text": "Hoffwn ddweud hefyd taw nad *beirniadu* pobl yn unig a wnaiff @YBeiroCoch, ond hefyd rwy'n cynnig #tipydydd, sef esboniadau byr o bwyntiau gramadegol trafferthus. Y mae'r beiro hefyd yn gysylltiedig a\u0302 gwefan sy'n cael ei hadeiladu'n araf."}, {"text_idx": "#000014", "text": "Disgrifiad o\u2019r llun, Faint o'r miloedd sy'n mynychu'r Eisteddfod pob blwyddyn sy'n deall rheolau gramadeg?"}, {"text_idx": "#000015", "text": "Os nad yw newyddiadurwyr y BBC neu Golwg, neu'n cynghorau sir a'n gwleidyddion, yn gwybod pryd i dreiglo neu sut i sillafu, dylen nhw ddysgu - ac mae eisiau dweud wrthyn nhw, iddyn nhw gael deall bod rhywrai yn becso."}, {"text_idx": "#000016", "text": "Ni, a ni yn unig sy'n gyfrifol am ddyfodol yr iaith. Os na ofynnwn am well, Cymraeg slac yw'r unig Gymraeg a fydd ar o\u0302l, a honno'n slacio fwyfwy nes iddi farw'n llwyr."}, {"text_idx": "#000018", "text": "Mae Cymru Fyw yn gwybod pwy sy'n gyfrifol am gyfrif Twitter @YBeiroCoch, ond sydd yn dymuno aros yn ddienw."}, {"text_idx": "#000019", "text": "\"Yn cytuno'n llwyr gyda'r 'Beiro Goch'. O bydded i'r 'beiro' barhau!\" - Deiniol Jones"}, {"text_idx": "#000021", "text": "\"Dylai'r sawl sy'n cael ei gyflogi'n unswydd i ddefnyddio iaith, e.e. newyddiadurwyr, ddisgwyl cael ei gywiro.\" - David Bullock"}, {"text_idx": "#000022", "text": "\"Mae angen ystod eang o ddefnyddwyr, y gwych a'r gwan, ar bob iaith fyw.\" - Alwyn ap Huw"}, {"text_idx": "#000023", "text": "\"Rwy'n cytuno gyda'r BeiroCoch. Mae fy Nghymraeg wedi gwella wrth gael ei gywiro a rydw eisiau ei wella eto.\" - Moelwen Gwyndaf"}, {"text_idx": "#000024", "text": "\"Mae cywiro Cymru Fyw yn dderbyniol gan eich bod yn wasanaeth cenedlaethol a ariennir gan ein trethi. Mae angen gofal.\" - Ben Alun Screen"}, {"text_idx": "#000025", "text": "Prif StraeonGwasanaeth ambiwlans 'dan bwysau' er gohirio un streicPublished1 awr yn o\u0302l'Mor bwysig cael diffibriliwr i glwb pe\u0302l-droed mab'Published1 awr yn o\u0302lCwrs gradd i ymgyrchwyr hinsawdd y dyfodolPublished3 awr yn o\u0302l"}, {"text_idx": "#000026", "text": "Gwasanaeth ambiwlans 'dan bwysau' er gohirio un streicPublished1 awr yn o\u0302l'Mor bwysig cael diffibriliwr i glwb pe\u0302l-droed mab'Published1 awr yn o\u0302lCwrs gradd i ymgyrchwyr hinsawdd y dyfodolPublished3 awr yn o\u0302l"}, {"text_idx": "#000027", "text": "Gwasanaeth ambiwlans 'dan bwysau' er gohirio un streic"}, {"text_idx": "#000028", "text": "'Mor bwysig cael diffibriliwr i glwb pe\u0302l-droed mab'"}, {"text_idx": "#000029", "text": "Cwrs gradd i ymgyrchwyr hinsawdd y dyfodol"}, {"text_idx": "#000032", "text": "Colofn Shane: Sut mae atal Iwerddon?"}, {"text_idx": "#000033", "text": "'Gw\u0302yl Fair Forwyn, dechrau'r gwanwyn'"}, {"text_idx": "#000038", "text": "Y syniadau dadleuol y tu o\u0302l i Plant y Fflam"}, {"text_idx": "#000039", "text": "Cysylltwch a\u0302 niTabledi a ffonau symudolHefyd yn Gymraeg"}]